b'\n_START_ARTICLE_\nQuercus lamellosa\n_START_SECTION_\nMorfologia\n_START_PARAGRAPH_\n\xc3\x89s un arbre de grand\xc3\xa0ria mitjana amb unes grans fulles perennes que creix fins als 40 m d\'al\xc3\xa7ada amb un tronc de fins a 1,5 m de di\xc3\xa0metre. Les fulles estan disposades en espiral, ovado-el\xc2\xb7l\xc3\xadptiques, de 16-45 cm de llarg i 6-15 cm d\'ample, amb un marge fortament serrat. Les flors s\xc3\xb3n aments, les flors femenines amb fruits en grans glans de 2-3 cm de llarg i 3-4 cm d\'ample, situat en una profunda c\xc3\xbapula amb anells conc\xc3\xa8ntrics d\'escates llenyoses._NEWLINE_Joseph Dalton Hooker, va comentar:_NEWLINE_"En el present \xc3\xa9s un dels arbres m\xc3\xa9s comuns a Darjeeling, i \xc3\xa9s, sens dubte, de molt, la m\xc3\xa9s noble esp\xc3\xa8cie de roure coneguda, ja sigui per la grand\xc3\xa0ria de les fulles o glans, la textura i el color o l\'aspecte imponent de l\'arbre "._NEWLINE_De vegades es cultiva com a arbre ornamental en climes temperat-c\xc3\xa0lids, a les Illes Brit\xc3\xa0niques, el cultiu t\xc3\xa9 \xc3\xa8xit nom\xc3\xa9s en les parts m\xc3\xa9s suaus d\'Irlanda i Cornualla (Gran Bretanya).'